b'\n_START_ARTICLE_\nDavid Katoatau\n_START_PARAGRAPH_\nDavid Katoatau (Nonouti, 17. srpnja 1984.) kiribatski je diza\xc4\x8d utega, osvaja\xc4\x8d prvog zlatnog odli\xc4\x8dja za Kiribati na Igrama Commonwealtha u povijesti zemlje._NEWLINE_\xc5\xa0esterostruki je prvak Oceanije u kategorijama od 85, 94 i 105 kilograma i osvaja\xc4\x8d zlata na Pacifi\xc4\x8dkim igrama 2015. godine u Port Moresbiju._NEWLINE_Nastupio je i na Svjetskom prvenstvu 2007. godine kao jedan od nekolicine predstavnika iz Oceanije. Nastupio je u kategoriji do 85 kg i zauzeo 37. mjesto ostvariv\xc5\xa1i povijesni uspeh za diza\xc4\x8dki \xc5\xa1port u Kiribatiju i Oceaniji._NEWLINE_Bio je stjegono\xc5\xa1a Kiribatija na Olimpijskim igrama 2008. godine u Pekingu, gdje je nastupio u kategoriji do 85 kg i zauzeo 15. mjesto u zavr\xc5\xa1nici, podigav\xc5\xa1i ukupno 313 kilograma._NEWLINE_Nakon \xc5\xa1to je prvi u povijesti Kiribatija pro\xc5\xa1ao olimpijsko prednatjecanje i osvojio naslov oceanijskog prvaka, ostvario je nastup na Olimpijskim igrama 2012. godine u Londonu._NEWLINE_Ponovo je bio stjegono\xc5\xa1a na sve\xc4\x8danost otvaranja igara. U poluzavr\xc5\xa1nici kategorije do 94 kg zauzeo je 17. mjesto podigav\xc5\xa1i ukupno 325 kilograma._NEWLINE_Na Olimpijskim igrama 2016. godine u Rio de Janeiru, postao je poznat po svojim plesni ritualima prije i nakon natjecanja. Kasnije je izjavio kako je plesom htio skrenuti o\xc4\x8di javnosti na posljedice globalnog zagrijavanja, me\xc4\x91u kojima je i mogu\xc4\x87nost potapanja Kiribatija.'